ΕΛΛΗΝΙΚΗ ΔΗΜΟΚΡΑΤΙΑ
ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ
ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ ΠΕΛΛΑΣ
ΤΑΧ.Δ/ΝΣΗ: Διοικητήριο Πέλλας - Έδεσσα
ΤΑΧ. ΚΩΔΙΚΑΣ: 58200
ΤΗΛΕΦΩΝΟ: 2381351201
ΗΛ.Δ/ΝΣΗ: grantiper@pella.gr

Δελτίο Τύπου

								Έδεσσα, 10/7/2023

Την κλιματιζόμενη αίθουσα εκδηλώσεων ανοίγει στους πολίτες η Π.Ε. Πέλλας για τον καύσωνα.

Στη διάθεση όλων των πολιτών, ιδιαίτερα των ευάλωτων κοινωνικών ομάδων, θα βρίσκεται η κλιματιζόμενη  αίθουσα εκδηλώσεων της Περιφερειακής Ενότητας Πέλλας, για την προστασία τους, ενόψει του κύματος καύσωνα που αναμένεται να πλήξει τη χώρα. 
Η αίθουσα βρίσκεται στον αύλειο χώρο του Διοικητηρίου και είναι προσβάσιμη και από τους συμπολίτες μας που αντιμετωπίζουν κινητικά προβλήματα. Θα λειτουργεί, ως αίθουσα υποδοχής του κοινού, από την Τετάρτη 12 Ιουλίου 2023 και μέχρι τη λήξη του φαινομένου, κατά τις ώρες θερμοκρασιακής αιχμής, δηλαδή από τις 11:00 πμ έως τις 17:00 μμ.
Ο Αντιπεριφερειάρχης Πέλλας, κ. Ιορδάνης Τζαμτζής, υπενθυμίζει στους πολίτες της Πέλλας ότι, όσο επικρατούν υψηλές θερμοκρασίες, θα πρέπει, κατά το δυνατόν, να αποφεύγουν τις μετακινήσεις και τις υπαίθριες χειρονακτικές εργασίες, τις θερμές ώρες της ημέρας. Ιδιαίτερη προσοχή εφιστάται για τους εργαζόμενους που ανήκουν σε ομάδες υψηλού κινδύνου.  Υπενθυμίζει ακόμη την ιδιαίτερη φροντίδα που χρειάζονται σ’ αυτές τις δύσκολες συνθήκες τα ζώα μας,  συμπεριλαμβανομένων και των αδέσποτων, εξασφαλίζοντάς τους νερό, τροφή και δροσερό περιβάλλον.